**Раҷив Ратна Гандӣ** (ҳиндӣ: राजीव गाँधी, 20 августи 1944, Мумбай, Бритониёи Ҳиндустон — 21 майи 1991), — арбоби давлатӣ ва сиёсии Ҳиндустон, Сарвазири Ҳиндустон (1984—1989).

Зиндагинома
-----------

20 августи соли 1944 дар оилаи Индира Гандӣ ва Фируз Гандӣ таваллуд шудааст. Раҷив дар хонаи бобоаш, яке аз саромадони ҳаракати миллии озодихоҳӣ, арбоби сиёсӣ ва давлатии Ҳиндустон, нахустин сарвазири Ҳиндустони соҳибистиқлол Ҷавоҳирлаъл Неҳру тарбия ёфта буд. Ӯ дар як мактаби бонуфузи Ҳиндустон, баъд дар Донишгоҳи Лондон ва дар Коллеҷи Тринитӣ дар Донишгоҳи Кембриҷ таҳсил кардааст. Моҳи январи соли 1968 Раҷив ва Соня Майно (итолиёвӣ) дар Деҳлӣ издивоҷ карданд. Моҳи июни соли 1970 писари онҳо Раҳул ва дар моҳи январи соли 1972 духтарашон Приянка ба дунё омаданд. Пас аз бозгашт ба Ҳиндустон дар солҳои 1968-1980, ӯ ҳамчун халабон ва сипас ба ҳайси фармондеҳи экипажи ҳавопаймо дар "Indian Airways" кор кардааст .

Фаъолияти сиёсӣ
---------------

31 октябри соли 1984 Индира Гандиро муҳофизони худаш куштанд. Бегоҳии ҳамон рӯз Раҷив Гандии 40-сола сарвазири Хиндустон интихоб шуд. Баъдтар Гандӣ раиси ҳизби ҳукмрони Конгресси миллии Ҳиндустон (INC) интихоб шуд ва дар як вақт вазири корҳои хориҷй (то соли 1988) буд. Раҷив маҷбур шуд, ки барои барқарор намудани тартибот ба ёрии артиш муроҷиат кунад. Дар интихоботи умумихалқии таъйиншуда дар моҳи декабри соли 1984 - январи соли 1985 Конгресси миллии Ҳиндустон ба 80% курсиҳои палатаи поёнӣ соҳиб шуд, ва ғолиб омад.
Ҳукумати Гандӣ барои паст кардани шиддати вазъияти Панҷоб ва давлатҳои ҳамсояи он як қатор тадбирҳои муросокор андешид. Раҷив бисёр маҳдудиятҳои воридоти молро ба Ҳиндустон бекор карда, сармоягузории хориҷиро ташвиқ намуд, ки ин барои боз ҳам рушд намудани иқтисодиёти мамлакат ёрй расонд.

Соли 1987 ӯ маҷбур шуд, ки ба шимоли Шри-Ланка барои саркӯб кардани ҷудоиталабони тамилӣ нирӯҳо фиристад, мубориза бо гурӯҳҳои мусулмон дар Кашмирро пурзӯр кард.

Раҷив Гандӣ 21 майи соли 1991 дар ҷараёни маъракаи интихоботӣ дар натиҷаи ҳамлаи террористии як маргталаб аз созмони террористии «Бабрҳои озодкунандаи Тамил Илом» дар наздикии шаҳри Сриперумпудур, дар наздикии Мадраси иёлот Тамил Наду кушта шуд..

Эзоҳ
----

1. 1 2  Rajiv Gandhi // *маҷалла*
2. 1 2  *Bibliothèque nationale de France* идентификатор BNF (фр.): платформаи додаҳои боз — 2011.
3. 1 2  Encyclopædia Britannica (ингл.)
4. 1 2  Discogs (ингл.) — 2000.
5. 1 2 3 4 5 6 7 8 9 10 11 12 13  Rajiv Gandhi // *CulturalIndia.net*
6. ↑  Gran Enciclopèdia Catalana (кат.) — Grup Enciclopèdia, 1968. — Ҷ. 25. — С. 205.
7. ↑  . — 2000.
8. ↑  «Нетуристические» поездки в Индию "Чекист.ru. 5 Декабри 2021 санҷида шуд. Баргирифта аз сарчашмаи аввал 22 феврали 2014.

|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Discogs
* Бонки Иттилоотии Интернетии Филмҳо

 |
| Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Кругосвет
* Хорватская
* Britannica (онлайн)
* Notable Names Database
* Universalis
* Оксфордский биографический

 |
| Таборшиносӣ ва некрополистика | 
* Find a Grave
* WikiTree

 |
| 

| Дар феҳристҳои китобшинохтӣ |
| --- |
| 
* BIBSYS: 90566313
* BNE: XX4950335
* BNF: 12046294f
* CiNii: DA0097585X
* GND: 119180405
* GTAA: 100799
* ISNI: 0000 0001 1762 9604
* J9U: 987007261688805171
* LCCN: n83127935
* NDL: 00466925
* NKC: jn20000700598
* NLA: 35623098
* NLG: 90827
* NLP: A12621390
* NTA: 073019690
* NUKAT: n2014054087
* SUDOC: 028676696
* VIAF: 51708376
* WorldCat VIAF: 51708376

 |

 |

| ⚙️ Сарвазирони Ҳиндустон |
| --- |
|  | 
* Ҷавоҳирлаъл Нерӯ
* Гулзорилол Нанда
* Лаъл Баҳодур Шастрӣ
* Индира Гандӣ
* Морарҷи Десаӣ
* Чоудхарӣ Чаран Сингҳ
* Раҷив Гандӣ
* Вишванат Пратап Сингҳ
* Чандра Шекхар Сингҳ
* Нарасимха Рао
* Деве Говда
* Индер Кумар Гуҷрол
* Атал Биҳари Ваҷпоӣ
* Манмоҳан Сингҳ
* Нарендра Модӣ

 |  |